RAPORT AL COMISIEI CĂTRE PARLAMENTUL EUROPEAN ȘI CONSILIU privind garanțiile acoperite de la bugetul general Situația la 31 decembrie 2012 /* COM/2013/0871 final */





Cuprins 1............ Introducere. 3 2............ Tipuri de operațiuni acoperite de la bugetul UE.. 3 3............ Evenimente survenite de la ultimul raport din 30 iunie 2012. 4 3.1......... Sprijin pentru balanța de plăți în favoarea statelor membre din afara zonei euro. 4 3.2......... Asistență macrofinanciară. 4 3.3......... Euratom.. 4 3.4......... Mecanismul european de stabilizare financiară. 4 3.5......... Garanție de la bugetul UE pentru finanțarea externă acordată de BEI. 5 4............ Informații privind riscurile acoperite de la bugetul UE.. 6 4.1......... Definiția riscului 6 4.2......... Componența riscului 6 4.3......... Riscul anual acoperit de la bugetul UE.. 8 4.3.1...... Riscul aferent statelor membre. 8 4.3.2...... Riscul aferent țărilor terțe. 9 4.4......... Evoluția riscului 10 5............ Nerespectarea obligațiilor de plată, activarea garanțiilor de la bugetul UE și arierate. 13 5.1......... Plăți din resurse în numerar 13 5.2......... Plăți de la bugetul UE.. 13 5.3......... Activarea Fondului de garantare pentru acțiuni externe. 13 6............ Fondul de garantare pentru acțiuni externe. 15 6.1......... Recuperări 15 6.2......... Active. 15 6.3......... Suma țintă. 15 7............ Evaluarea riscurilor: situația economică și financiară din țările terțe cu cea mai mare expunere 15 7.1......... Obiective. 15 7.2......... Metodologii de evaluare a riscului 16 1. Introducere Prezentul raport are ca obiectiv monitorizarea expunerii bugetului UE la riscurile de credit a care rezultă din garanțiile acordate și din operațiunile de împrumut implementate direct de Uniunea Europeană sau indirect prin garanția acordată pentru proiectele de finanțare ale BEI în afara Uniunii. Prezentul raport este prezentat în temeiul Regulamentului financiar[1], conform căruia Comisia trebuie să prezinte Parlamentului European și Consiliului un raport cu privire la situația garanțiilor bugetare ale UE și a riscurilor corespunzătoare[2]. El este însoțit de un document de lucru al serviciilor Comisiei care conține un set de tabele și de note explicative detaliate („documentul de lucru”). 2. Tipuri de operațiuni acoperite de la bugetul UE Riscurile acoperite de la bugetul UE (denumit în continuare „bugetul UE”) provin dintr-o serie de operațiuni de creditare și garantare care pot fi împărțite în două categorii: – împrumuturi acordate de Uniunea Europeană în scopuri macroeconomice, adică împrumuturi de asistență macrofinanciară[3] (AMF) acordate țărilor terțe în colaborare cu instituțiile înființate în urma conferinței de la Bretton Woods, împrumuturi pentru balanța de plăți[4] (BDP) prin care se acordă sprijin statelor membre din afara zonei euro care se confruntă cu dificultăți legate de balanța de plăți, împrumuturi acordate în cadrul mecanismului european de stabilizare financiară (MESF)[5] în sprijinul tuturor statelor membre care se confruntă sau sunt amenințate serios de perturbări financiare și economice grave cauzate de evenimente excepționale pe care nu le pot controla; și – împrumuturi acordate în scopuri microeconomice, adică împrumuturi Euratom și, mai ales, operațiuni de finanțare derulate de Banca Europeană de Investiții („BEI”) în statele nemembre („finanțarea externă acordată de BEI”), acoperite de garanții UE[6]. Finanțarea externă garantată acordată de BEI, împrumuturile Euratom și AMF în favoarea țărilor terțe sunt acoperite, începând cu 1994, din Fondul de garantare pentru acțiuni externe („fondul”),[7] în timp ce împrumuturile BDP și MESF sunt acoperite direct de la bugetul UE. Fondul acoperă situațiile de nerespectare a obligațiilor de plată legate de împrumuturile și garanțiile la împrumuturi acordate statelor nemembre sau pentru proiecte derulate în state nemembre. Fondul a fost instituit: – pentru a oferi o „rezervă de lichiditate”, astfel încât să se evite utilizarea unor resurse de la bugetul UE de fiecare dată când o rată dintr-un împrumut garantat nu este rambursată sau este rambursată cu întârziere; și – pentru a crea un instrument de disciplină bugetară prin stabilirea unui cadru financiar pentru elaborarea politicii UE referitoare la garanții pentru împrumuturile acordate de Comisie și de BEI statelor nemembre UE[8]. În cazul în care țările terțe devin state membre, împrumuturile acordate acestor țări nu mai sunt acoperite din fond, iar riscul trebuie suportat direct de la bugetul UE. Fondul este alimentat de la bugetul UE și trebuie să fie menținut la un anumit procentaj din suma restantă a împrumuturilor și a garanțiilor la împrumuturi acoperite din fond. Acest procentaj, cunoscut sub denumirea de rată țintă, se situează în momentul de față la 9%[9]. Dacă resursele fondului nu sunt suficiente, bugetul UE va furniza fondurile necesare. 3. Evenimente survenite de la ultimul raport din 30 iunie 2012 3.1. Sprijin pentru balanța de plăți în favoarea statelor membre din afara zonei euro Nu au avut loc operațiuni noi în al doilea semestru al anului 2012. Nu a fost activată asistența financiară preventivă pe termen mediu din partea UE pentru România. Data expirării pentru cererea de fonduri a fost 31 martie 2013. 3.2. Asistență macrofinanciară Nu s-au efectuat plăți în această perioadă, dar 64,5 milioane EUR au fost rambursate de țările beneficiare (România 12,5 milioane EUR, Bosnia şi Herţegovina 2 milioane EUR, Fosta Republică Iugoslavă a Macedoniei 5 milioane EUR, Serbia 44,8 milioane EUR și Muntenegru 0,2 milioane EUR). 3.3. Euratom În perioada vizată nu a fost efectuată nicio plată în cadrul împrumuturilor. Bulgaria a rambursat 6,5 milioane EUR și Ucraina 4,8 milioane EUR. 3.4. Mecanismul european de stabilizare financiară Sumele puse la dispoziția Irlandei si a Portugaliei s-au ridicat la 3,3 miliarde EUR și, respectiv, 2 miliarde EUR în ultimele șase luni ale anului 2012. În tabelul 1 sunt prezentate sumele rămase de rambursat la 31 decembrie 2012 pentru cele patru mecanisme. Mecanisme suplimentare implementate: Ca răspuns la situația de criză au mai fost create alte câteva mecanisme, care însă nu implică niciun risc pentru bugetul UE: - Fondul european de stabilitate financiară (FESF)[10]: FESF a fost creat de statele membre din zona euro în urma deciziilor adoptate la 9 mai 2010 în cadrul Consiliului ECOFIN. Mandatul FESF este să protejeze stabilitatea financiară în Europa oferind asistență financiară statelor membre din zona euro în cadrul unui program de ajustare macroeconomică. FESF a fost creat ca mecanism de salvare temporară și a intervenit în împrumuturile acordate Greciei (împreună cu FMI și unele state membre), precum și Irlandei și Portugaliei (împreună cu FMI, unele state membre și UE/MESF)[11]. În octombrie 2010, s-a decis crearea unui mecanism de salvare permanent, Mecanismul european de stabilitate (MES). - Mecanismul european de stabilitate (MES)[12]: La 27 septembrie 2012 a intrat în vigoare Tratatul privind MES. După această dată, MES a devenit un mecanism permanent de criză și principalul instrument de finanțare a noilor programe. În paralel cu MES, FESF își va continua programele în curs derulate pentru Grecia, Portugalia și Irlanda. De la 1 iulie 2013, FESF nu mai poate demara noi programe de finanțare sau nu mai poate încheia noi acorduri de împrumut. MES este o organizație interguvernamentală instituită în temeiul dreptului internațional public, cu sediul la Luxemburg. Acționarii săi sunt cele 17 state membre din zona euro. Capitalul total subscris este de 700 de miliarde EUR, din care 80 de miliarde EUR reprezintă capitalul subscris și vărsat (ultima din cele cinci tranșe urmează să fie plătită până în a doua jumătate a anului 2014), iar 620 de miliarde EUR reprezintă capitalul subscris și nevărsat. Capacitatea sa efectivă de creditare este de 500 de miliarde EUR. - Mecanismul de împrumut pentru Grecia[13], care este finanțat prin intermediul împrumuturilor bilaterale din partea celorlalte state membre din zona euro, centralizate de Comisie. 3.5. Garanție de la bugetul UE pentru finanțarea externă acordată de BEI În cadrul mandatului extern pentru perioada 2007-2013, împrumuturile contractate au crescut cu 16 % în al doilea semestru al anului 2012 și s-au ridicat la 3 163 de milioane EUR. Valoarea împrumuturilor vărsate a fost de 1 736 de milioane EUR (+ 18% față de 30 iunie 2012). Astfel, valoarea cumulată a împrumuturilor semnate și a împrumuturilor vărsate în cadrul mandatului atingea – 23 161 de milioane EUR și, respectiv, 11 362 de milioane EUR la 31 decembrie 2012. Pentru mandatele externe anterioare ale BEI, a se vedea anexa la tabelul A1 din documentul de lucru al serviciilor Comisiei. 4. Informații privind riscurile acoperite de la bugetul UE 4.1. Definiția riscului Riscul suportat de la bugetul UE derivă din valoarea capitalului datorat și a dobânzilor aferente operațiunilor garantate. În sensul prezentului raport, se utilizează două metode pentru evaluarea riscurilor suportate de la bugetul UE (fie direct, fie indirect, prin intermediul fondului): – „Riscul total acoperit” se bazează pe suma totală a capitalului datorat pentru operațiunile vizate la o anumită dată, inclusiv dobânda acumulată[14]. – Abordarea bugetară, definită drept „riscul anual suportat de la bugetul UE”, se bazează pe calculul sumei maxime a plăților anuale scadente pe care UE ar trebui să o plătească în cursul unui exercițiu financiar, presupunând că, în cazul niciunui împrumut garantat, nu s-a respectat obligația de plată.[15] 4.2. Componența riscului Până în 2010, riscul maxim în ceea ce privește totalul sumelor restante acoperite a fost în principal legat de împrumuturile acordate țărilor terțe. Începând din 2011, criza financiară a avut un impact major asupra finanțelor publice ale statelor membre, ceea ce a condus la o creștere a activității de creditare a UE pentru a răspunde nevoilor mai mari ale statelor membre de finanțare a datoriei suverane. În consecință, componența riscului s-a modificat. La 31 decembrie 2012: · 72 % din totalul sumei restante garantate era legată de operațiuni de luare de împrumut asociate cu împrumuturile acordate statelor membre, acoperite direct de la bugetul UE (în comparație cu 45% la 31.12.2010). Riscul total acoperit de la bugetul UE la 31 decembrie 2012 este prezentat mai jos, în tabelul 1. Tabelul 1: Totalul sumelor de rambursat acoperite de la bugetul UE la 31 decembrie 2012 în milioane EUR || Capital datorat || Dobândă acumulată || Total || % State membre* || || || || AMF || 13 || 0 || 13 || <1 % Euratom || 387 || 2 || 389 || <1 % BDP || 11 400 || 223 || 11 623 || 14 % BEI*** || 2 653 || 23 || 2 676 || 3 % MESF || 43 800 || 677 || 44 477 || 54 % Subtotal state membre || 58 253 || 925 || 59 178 || 72 % Țări terțe** || || || || AMF || 533 || 4 || 537 || 1 % Euratom || 36 || 0 || 36 || 1 % BEI*** || 22 367 || 159 || 22 526 || 27 % Subtotal țări terțe || 22 936 || 163 || 23 099 || 28 % Total || 81 189 || 1 088 || 82 277 || 100 % * Acest risc este acoperit direct de la bugetul UE. Acesta include, de asemenea, împrumuturile AMF, Euratom și BEI acordate anumitor țări înainte de aderarea acestora la UE. ** Acest risc este acoperit din fond. ***Aproximativ 82% dintre operațiunile de creditare ale BEI (suverane și sub-suverane) sunt acoperite de o garanție globală, în timp ce restul operațiunilor nu beneficiază de acoperire decât pentru riscurile politice. Tabelele A1, A2, A3 și A4 din documentul de lucru furnizează informații mai detaliate cu privire la aceste sume restante, în special în ceea ce privește plafoanele, sumele vărsate sau ratele de garantare. Totalul capitalului datorat și al dobânzilor aferente acoperite de la bugetul UE a continuat să crească, în principal din cauza sumele acordate în cadrul MESF. 4.3. Riscul anual acoperit de la bugetul UE Pentru 2013, valoarea maximă pe care UE ar trebui să o plătească (direct și prin intermediul fondului) — presupunând că toate împrumuturile garantate ar fi în situație de neplată — a fost de 1 871 de milioane EUR. Această valoare reprezintă plățile de capital și de dobânzi din împrumuturile garantate care au scadența în cursul anului 2013 (din totalul sumelor rămase de rambursat la 31 decembrie 2012), presupunând că împrumuturile nerambursate nu sunt restituite anticipat (pentru detalii, a se vedea tabelul A2 din documentul de lucru). 4.3.1. Riscul aferent statelor membre Riscul aferent statelor membre se referă la: (a) împrumuturile BEI și/sau împrumuturile AMF și/sau Euratom acordate înainte de aderarea la UE, (b) împrumuturile acordate în cadrul mecanismului de asistență pentru balanța de plăți și (c) împrumuturile acordate în cadrul MESF. Tabelul 2: Clasamentul statelor membre în funcție de riscul anual suportat de la bugetul UE în anul 2013 (milioane EUR) Clasament || Țară || Împrumuturi || Riscul anual maxim || Ponderea țării în raport cu riscul anual al statelor membre (SM) || Ponderea țării în raport cu riscul anual total (SM și non-SM) 1 || Irlanda || c) || 665,5 || 30,0 % || 15,3 % 2 || Portugalia || c) || 648,3 || 29,2 % || 14,9 % 3 || România || a)+b) || 392,5 || 17,7 % || 9,0 % 4 || Ungaria || a)+b) || 133,3 || 6,0 % || ,.1 % 5 || Letonia || a)+b) || 96,6 || 4,4 % || 2,2 % 6 || Bulgaria || a) || 85,8 || 3,9 % || 2,0 % 7 || Polonia || a) || 72,5 || 3,3 % || 1,7 % 8 || Republica Cehă || a) || 68,4 || 3,1 % || 1,6 % 9 || Republica Slovacă || a) || 37,2 || 1,7 % || 0,9 % 10 || Slovenia || a) || 9,4 || 0,4 % || 0,2 % 11 || Lituania || a) || 5,1 || 0,2 % || 0,1 % 12 || Cipru || a) || 5,1 || 0,2 % || 0,1 % 13 || Malta || a) || 0,3 || 0,0% || 0,0% Total || || || 2 219,9 || 100% || 51,1 % 4.3.2. Riscul aferent țărilor terțe Fondul acoperă împrumuturile garantate acordate țărilor terțe cu scadențe până în 2042. În 2013, fondul va suporta un risc anual maxim aferent țărilor terțe de 2 127,7 milioane EUR (49 % din riscul anual total). Primele zece țări (din 46) cu cele mai mari sume datorate sunt enumerate în tabelul de mai jos. Ele reprezintă 1 642 de milioane EUR sau 77,2 % din riscul anual suportat de fond. Situația economică din aceste țări este analizată și comentată la punctul 3 din documentul de lucru. Bonitatea evaluată de către agențiile de rating este, de asemenea, indicată în tabelul pentru fiecare țară. Riscul aferent țărilor terțe se referă la împrumuturile BEI și/sau la împrumuturile AMF și/sau Euratom (mai multe detalii sunt incluse în tabelele A3b și A4 din documentul de lucru). Tabelul 3: Clasificarea celor mai importante zece țări terțe în funcție de riscul anual suportat de fond în anul 2013 (milioane EUR). Clasament || Țară || Riscul anual maxim || Ponderea țării în raport cu riscul anual al țărilor terțe || Ponderea țării în raport cu riscul anual total (SM și non-SM) 1 || Turcia || 483,4 || 22,7 % || 11,1 % 2 || Tunisia || 209,3 || 9,8 % || 4,8 % 3 || Egipt || 204,8 || 9,6 % || 4,7 % 4 || Maroc || 192,2 || 9,0 % || 4,4 % 5 || Serbia || 167,5 || 7,9 % || 3.9 % 6 || Liban || 89,5 || 4,2 % || 2,1 % 7 || Africa de Sud || 88,8 || 4,2 % || 2,0 % 8 || Siria || 77,7 || 3,7 % || 1,8 % 9 || Brazilia || 71,4 || 3,4 % || 1,6 % 10 || Bosnia și Herțegovina || 57,0 || 2,7 % || 1,3 % || Totalul celor 10 țări || 1 641,6 || 77,2 % || 37,8 % 4.4. Evoluția riscului Pe piețele financiare anul 2012 a fost marcat de o agravare a crizei obligațiunilor suverane ale statelor periferice și de o mare instabilitate a piețelor de obligațiuni europene. În acest context, a fost resuscitată îngrijorarea cu privire la sustenabilitatea datoriilor publice în zona euro și viitorul uniunii monetare sau „riscul de redenominare”. Această deteriorare a determinat decidenții politici să reacționeze, făcând mai multe anunțuri cheie la sfârșitul lunii iunie, cum ar fi introducerea unui regim comun de reglementare bancară („uniunea bancară”), cu BCE ca ultimă instanță de supraveghere, a unui nou program al BCE de cumpărare de obligațiuni (programul de tranzacții monetare definitive sau TMD), în baza căruia BEI putea interveni în mod nelimitat pe piețele financiare, reducând net presiunea asupra obligațiunilor statelor periferice. În plus, MES a devenit operațional în octombrie, fiind dotat cu o capacitate de creditare de 500 de miliarde EUR. Cu toate acestea, nivelul de incertitudine este în continuare ridicat, deoarece criza economică și financiară mondială continuă să afecteze redresarea economică în UE, precum și creșterea economică mondială. Totodată, tensiunile geopolitice care afectează unele țări din sudul Mediteranei sporesc incertitudinea cu privire la redresarea economică în anumite țări terțe. · Mecanismul de sprijin pentru balanța de plăți Asistența financiară pe termen mediu din partea UE în cadrul mecanismului de sprijin pentru balanța de plăți a fost reactivată în noiembrie 2008 pentru a ajuta Ungaria și apoi, în ianuarie și mai 2009, pentru a sprijini Letonia și România în efortul de refacere a încrederii pieței, pentru un angajament total de 14,6 miliarde EUR. Suma de 1,2 miliarde EUR nu va fi pusă la dispoziție, deoarece termenul de punere la dispoziție a tranșei a expirat. În plus față de cele 5 miliarde EUR acordate deja României ca asistență BDP, Consiliul a decis, la 12 mai 2011, să furnizeze acestei țări o asistență financiară preventivă în valoare de până la 1,4 miliarde[16]EUR. Cu toate acestea, nu au fost vărsate fonduri, iar această măsură de asistență a expirat la 31 martie 2013. Cu un plafon global de 50 de miliarde EUR, mecanismul BDP mai dispunea la 31 decembrie 2012 de o capacitate de 37,2 miliarde EUR pentru a acorda sprijin suplimentar de tip BDP, dacă va fi necesar. · Mecanismul european de stabilizare financiară (MESF) Ca urmare a măsurilor întreprinse de către decidenții politici, piețele financiare au înregistrat un calm relativ începând cu ultimele luni ale anului 2012. Cu toate acestea, există încă riscuri deloc neglijabile în peisajul politic, economic și financiar care ar putea afecta satisfacerea cu succes a nevoilor din ce în ce mai mari de refinanțare ale guvernelor statelor membre în lunile și anii care urmează. Conform concluziilor Consiliului Ecofin, volumul maxim al mecanismului a fost stabilit la 60 de miliarde[17]EUR, limita legală fiind stabilită la articolul 2 alineatul (2) din Regulamentul nr. 407/2010 al Consiliului, care limitează suma restantă la marja disponibilă în cadrul plafonului de resurse proprii. Ca urmare a deciziilor Consiliului de a acorda asistență financiară din partea Uniunii pentru Irlanda[18] (până la 22,5 miliarde EUR) și pentru Portugalia[19] (până la 26 de miliarde EUR), sumele puse la dispoziția Irlandei s-au ridicat la 21,7 miliarde EUR, iar sumele puse la dispoziția Portugaliei s-au ridicat la 22,1 miliarde EUR. La 31 decembrie 2012, din volumul maxim de 60 de miliarde EUR, MESF dispunea încă de o capacitate de 11,5 miliarde EUR pentru a oferi asistență suplimentară, în caz de necesitate[20]. · Împrumuturi pentru asistență macrofinanciară După intrarea în vigoare a Tratatului de la Lisabona, deciziile AMF nu mai sunt luate exclusiv de către Consiliu, ci în conformitate cu procedura legislativă ordinară (codecizie). O nouă propunere legislativă privind un regulament-cadru AMF a fost adoptată de Comisie la 4.7.2011 pentru a îmbunătăți procesul –decizional, în conformitate cu Tratatul de la Lisabona[21], în vederea realizării unui proces mai rapid și mai eficient de luare a deciziilor și pentru a-l armoniza cu cel al altor instrumente de finanțare externă. Cu toate acestea, în urma unor discuții intense cu Consiliul și Parlamentul, Comisia a decis, la 8 mai 2013, să își retragă propunerea. Suma restantă a împrumuturilor AMF a scăzut pentru perioada de raportare de la 610 milioane EUR la 545,5 milioane EUR. · Împrumuturi Euratom Împrumuturile Euratom acordate statelor membre sau anumitor țări terțe eligibile (Federația Rusă, Armenia, Ucraina) ating un plafon de 4 miliarde EUR, din care s-au folosit deja aproximativ 85%. Suma rămasă este de aproximativ 600 de milioane EUR și ar putea fi utilizată pentru finanțarea unor noi proiecte. În 2012, au avut loc discuții pentru un împrumut de 300 de milioane EUR pentru Ucraina, consacrat modernizării instalațiilor nucleare existente. Împrumutul a fost semnat la 7 august 2013. · Împrumuturi acordate de BEI În temeiul mandatului general al BEI pentru perioada 2007-2013, până la 31 decembrie 2012 au fost semnate acorduri de împrumut în valoare totală de 23 161 de milioane EUR, din care au fost vărsate până la acea dată 11 362 de milioane EUR (a se vedea tabelul A6 din documentul de lucru). Pentru mai multe informații privind țările acoperite de mandatele BEI, a se vedea tabelele A1 și A2 din documentul de lucru. De la sfârșitul anului 2011 BEI a început să înregistreze cazuri de neplată a anumitor dobânzi și unele nerambursări de împrumuturi din partea guvernului sirian (a se vedea punctul 5.3 de mai jos). 5. Nerespectarea obligațiilor de plată, activarea garanțiilor de la bugetul UE și arierate 5.1. Plăți din resurse în numerar Comisia recurge la resursele sale în numerar pentru a evita întârzierile și costurile asociate gestionării operațiunilor sale de luare cu împrumut atunci când un debitor se află în întârziere de plată către UE[22]. 5.2. Plăți de la bugetul UE Având în vedere că nu au existat cazuri de nerambursare din partea statelor membre în a doua jumătate a anului 2012, nu a fost solicitat niciun credit de la articolul 01 04 01 (linii p.m.) din bugetul UE, „Garanțiile Uniunii Europene pentru operațiunile de împrumut ale Uniunii și ale Euratom și pentru operațiunile de creditare ale BEI”. 5.3. Activarea Fondului de garantare pentru acțiuni externe În caz de întârziere a plății de către un beneficiar al unui împrumut către o țară terță acordat sau garantat de UE, se recurge la fond pentru acoperirea neplății în termen de trei luni de la momentul cererii[23]. BEI a înregistrat cazuri de neplată a anumitor dobânzi și de nerambursări de împrumuturi din partea guvernului sirian. Întrucât cererile de plată oficiale s-au dovedit a nu avea succes, BEI a început să facă apel la Fondul de garantare în mai 2012. La 31 decembrie 2012, BEI a prezentat patru cereri de plată pentru o sumă totală de 42 de milioane EUR. Două au fost plătite în 2012, reprezentând o sumă de 24 de milioane EUR (din care 2,1 milioane EUR au fost recuperate de către bancă în august 2012). Deoarece situația din această țară nu s-a îmbunătățit, în 2013 s-au prezentat și alte cereri de plată, așa cum reiese din tabelul de mai jos. Tabelul 4: Cereri de plată adresate Fondului de garantare pentru împrumuturile nerambursate în Siria Numărul cererii || Data cererii || Plată efectuată/de efectuat la data de || Suma solicitată în milioane EUR || Penalități și dobânzi acumulate în milioane EUR (1) || Suma recuperată || Total 1 || 10.5.2012 || 10.8.2012 || 15,45 || nu se aplică || 2,15 || 13,30 2 || 27.8.2012 || 27.11.2012 || 8,57 || nu se aplică || || 8,57 3 || 18.10.2012 || 18.1.2013 || 2,60 || 0,01 || || 2,61 4 || 12.11.2012 || 12.2.2013 || 14,96 || 0,40 || || 15,36 5 || 15.1.2013 || 15.4.2013 || 3,18 || nu se aplică || || 3,18 6 || 21.2.2013 || 21.5.2013 || 8,13 || 0,18 || || 8,31 7 || 15.4.2013 || 15.7.2013 || 4,89 || 0,01 || || 4,90 8 || 15.5.2013 || 15.8.2013 || 14,53 || 0,39 || || 14,92 9 || 24.6.2013 || 24.9.2013 || 3,18 || 0,10 || || 3,29 Total || || || 75,49 || 1,20 || 2,15 || 74,54 (1) Penalizările și dobânzile acumulate sunt solicitate de bancă numai la a doua cerere de plată din fiecare împrumut individual și încep să curgă de la data neplății până la data plății de către Fondul de garantare. Sumele solicitate de bancă sunt retrase din contul Fondului de garantare după autorizarea de către serviciile Comisiei și după primirea documentelor justificative, inclusiv a dovezilor că banca i-a solicitat împrumutatului sumele nerambursate, în conformitate cu acordul de garantare menționat la articolul 14 din Decizia nr. 1080/2011/UE a Parlamentului European și a Consiliului din 25 octombrie 2011 de acordare a unei garanții a UE Băncii Europene de Investiții pentru pierderile rezultate din împrumuturi și garanții la împrumuturi pentru proiecte din afara Uniunii și de abrogare a Deciziei nr. 633/2009/CE[24]. În ceea ce privește Siria, totalul capitalului împrumutat rămas de rambursat aferent împrumuturilor garantate se ridică la 551 de milioane EUR, ultima scadență fiind în 2030. Conform acordului de garantare, dacă UE a efectuat o plată în temeiul garanției UE, ea se subrogă în drepturile și căile de atac ale BEI. BEI trebuie să demareze procedurile de recuperare în ceea ce privește sumele subrogate. 6. Fondul de garantare pentru acțiuni externe 6.1. Recuperări[25] La 31 decembrie 2012, fondul înregistra arierate în cuantum de 21,87 milioane EUR de recuperat. 6.2. Active La 31 decembrie 2012, activele nete[26] ale fondului se ridicau la 2 020,49 milioane EUR. 6.3. Suma țintă Fondul trebuie să atingă un nivel corespunzător (suma țintă), stabilit la 9% din totalul capitalului împrumutat restant care rezultă din fiecare operațiune, la care se adaugă dobânda acumulată. La 31 decembrie 2012, raportul dintre resursele fondului (2 020,49 milioane EUR) și capitalul împrumutat rămas de rambursat[27] (23 099,15 milioane EUR), calculat conform regulamentului de instituire a Fondului de garantare, era mai mic decât suma țintă. În consecință, un provizion de 58,43 milioane EUR a fost inclus în proiectul de buget al UE pentru 2014. În februarie 2012, bugetul UE a transferat către fond 260,17 milioane EUR, așa cum era prevăzut în proiectul de buget al UE pentru 2012 și în conformitate cu normele Regulamentului de instituire a Fondului de garantare (suma țintă de 9%). 7. Evaluarea riscurilor: situația economică și financiară din țările terțe cu cea mai mare expunere 7.1. Obiective Secțiunile anterioare ale prezentului raport conțin informații privind aspectele cantitative ale riscului suportat de la bugetul UE. Secțiunea 3 din documentul de lucru oferă o analiză macroeconomică a țărilor terțe în care Fondul de garantare (și in fine bugetul UE) are cea mai mare expunere sau care beneficiază de mecanismele de împrumut ale UE (împrumuturi AMF și Euratom). 7.2. Metodologii de evaluare a riscului Evaluarea riscului prezentată în documentul de lucru se bazează pe informațiile referitoare la situația economică și financiară, la ratinguri și la alte aspecte cunoscute în legătură cu țările cărora li s-au acordat împrumuturi garantate. Evaluarea nu include estimări ale pierderilor și recuperărilor, care sunt în mod inevitabil extrem de incerte. [1] Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1). [2] COM(2013)211 final și SWD(2013)130 final constituie raportul anterior privind garanțiile acoperite din buget la 30 iunie 2012. [3] împrumuturile AMF pot lua și forma unor granturi destinate țărilor terțe. [4] Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre (JO L 53, 23.2.2002, p. 1). [5] Regulamentul (UE) nr. 407/2010 al Consiliului din 11 mai 2010 (JO L 118, 12.5.2010, p. 1). [6] Referințele la temeiurile juridice sunt prezentate în tabelul A4 din documentul de lucru. [7] Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (versiune codificată), „Regulamentul privind Fondul de garantare” (JO L 145, 10.6.2009, p. 10). [8] Deși riscurile externe sunt acoperite in fine de bugetul UE, Fondul de garantare acționează ca instrument de protecție a bugetului UE împotriva riscului de nerambursare. Pentru cel mai recent raport anual privind fondul și gestionarea acestuia, a se consulta COM(2013)661 final și documentul de lucru al serviciilor Comisiei care îl însoțește [SWD(2012)217 final]. [9] Pentru un raport detaliat privind funcționarea fondului și rata țintă de alimentare, a se consulta COM(2010)418 final și documentul de lucru al serviciilor Comisiei care îl însoțește [SWD(2010)968 final]. [10] Despre FESF: http://www.efsf.europa.eu [11] Împrumuturile acordate în cadrul UE/MESF sunt garantate de bugetul UE [12] Despre MES: http://esm.europa.eu [13] Despre Mecanismul de împrumut pentru Grecia: http://ec.europa.eu/economy_finance/assistance_eu_ms/greek_loan_facility/ [14] A se vedea tabelul 1 din raport. [15] În scopul acestui calcul, se presupune că, în cazul împrumuturilor nerambursate, se iau în considerare numai sumele scadente și nu soldul total (a se vedea tabelul 2 și 3 din raport și tabelul A2 din documentul de lucru). [16] Decizia 2011/288/UE a Consiliului din 12 mai 2011 de acordare a unei asistențe financiare preventive pe termen mediu din partea UE României (JO L 132, 19.5.2011, p. 15). [17] Comunicatul de presă privind reuniunea extraordinară a Consiliului Ecofin, 9/10 mai 2010 (http://www.consilium.europa.eu/uedocs/cms_data/docs/pressdata/en/ecofin/114324.pdf). [18] Decizia de punere în aplicare 2011/77/UE a Consiliului din 7 decembrie 2011 privind acordarea de asistență financiară din partea Uniunii pentru Irlanda (JO L 30, 4.2.2011, p. 348). [19] Decizia de punere în aplicare 2011/344/UE a Consiliului din 30 mai 2011 privind acordarea de asistență financiară din partea Uniunii pentru Portugalia (JO L 159, 17.6.2011, p. 88) și Rectificare la Decizia de punere în aplicare 2011/344/UE a Consiliului din 30 mai 2011 privind acordarea de asistență financiară din partea Uniunii pentru Portugalia (JO L 178, 10.7.2012, p. 15). [20] Pentru informații suplimentare privind MESF, a se vedea și raportul Comisiei privind activitățile de luare și acordare de împrumuturi ale Uniunii Europene în 2012, (COM(2013)752 final) [urmează să se adopte la 31 octombrie]. [21] COM(2011) 396 final. [22] A se vedea articolul 12 din Regulamentul (CE, Euratom) nr. 1150/2000 al Consiliului din 22 mai 2000 privind punerea în aplicare a Deciziei 2007/436/CE, Euratom referitoare la sistemul resurselor proprii ale Comunităților Europene (JO L 130, 31.5.2000, p. 1). [23] De la crearea sa în 1994, fondul a fost activat, la data raportării, pentru suma totală de 502 milioane EUR. Pentru mai multe detalii, a se vedea secțiunea 2.5.4 din documentul de lucru. [24] JO L 280, 27.10.2011, p. 1. [25] De la crearea sa în 1994, sumele totale recuperate de fond la data raportării s-au ridicat la 579 de milioane EUR (incluzând valoarea capitalului și a dobânzilor plătite, la care se adaugă penalizările pentru întârziere, câștigurile și pierderile din diferențele de curs de schimb). [26] Activele totale ale Fondului, minus cheltuielile acumulate (BEI și audit). [27] Inclusiv dobânzile acumulate.